text: <p>جواد- الأنصاري- <b>كود</b> — لقس بصفة عامة كتكون عندو ديما <u>واحد</u> <b>العلاقة</b> <b>وثيقة</b> <i>بالبيئة</i> والمحيط فين كيكون عايش بنادم،الشينوا مثلا كيعطيو <b>الدق</b> <b>للروز</b> ماشي <b>بالضرورة</b> غي لتلبية حاجتهم البيولوجية وإنما أيضا بالتوازي إستجابة لعادتهم <b>البيئية</b> وسلطة <u>الإعتياد،</u> وشي دوافع سوسيو_ثقافية،ونتيجة لذلك <u>كتولي</u> ديك الاكلة <i>مع</i> الوقت <u>كتشكل</u> عندهم <i>رمزيا</i> مكانة خاصة جدا ،وبالنسبة لينا حنا مثلا الخبز في المغرب كيعتبر من أولياء الله <b>الصالحين،</b> حيتاش هو الوحيد <u>بالإضافة</u> لسيدنا لي كيتباس <i>ايلا</i> لقاه بنادم في <b>الزنقة،فبحكم</b> ديك <i>العلاقة</i> <i>الحميمية</i> لي كتربطنا به، لدرجة بنادم يقدر يظل “يخرط” <u>في</u> فماطيشة الدلاح التفاح لحوت <b>اللحم</b> ،ويلوح لبقايا ديالو <u>في</u> الزبل <i>،إلا</i> <b>الخبز</b> لي <u>على</u> <u>الرغم</u> من <u>أن</u> قيمته الغذائية <u>هزيلة</u> وخا هكاك <b>كيتمتع</b> <b>بوافر</b> القداسة من <u>عند</u> <u>الكائن</u> المغربي ،حيتاش قاليك <b>بلا</b> <b>هاديك</b> <i>نعمة</i> سيدي <b>ربي</b> <u>،</u> <i>وهاد</i> التقديس للخبز كامل أيلا جينا نشوفو منين جا ،غنلقاو <b>بلا</b> <b>هادي</b> واحد المدة <b>ليس</b> بالبعيدة <u>بزاف</u> <u>و</u> بالظبط فين كانت <b>ضاربة</b> لمغرب المجاعة في <i>الربعينات</i> لي كانت فترة <u>كحلة</u> زحلة على <u>المغاربة</u> <i>على</i> مر <i>تاريخهم</i> <i>المعاصر</i> ، <u>كانت</u> الوجبة الأساسية <i>الوحيدة</i> عندهم <u>بمختلف</u> تراتبيتهم الاجتماعية <i>ديك</i> الوقت <b>هي</b> الشعير، لي كان بمثابة “العملة” باش <b>كيتبايعو</b> ويتشاراو ناس زمان، ولي <b>كانت</b> <i>واحد</i> الفئة مافحالهاش كتحرقو و كتاكلو، وفي المقابل لي لاباس عليهم <u>شيئا</u> ما ،كانت <b>كتكون</b> عندهم واحد الحفرة كيسميوها “المطمورة” كيكون مخبي <i>فيها</i> خمسة ولا ربعة ديال <b>القناطر</b> ديال <u>الشعير</u> لدواير الزمان، أما الحازقون فكانو كيديبانيو عادة غا بداك <b>كيلو</b> حتا لجوج كاع ديال <b>الشعير،</b> وماكان كيدي ليهم تا سيمانة <b>و</b> <u>يسالي</u> وكيدوز ما تبقى من الايام كلو <b>تحنسير،</b> وعلى ود <i>داكشي</i> بالظبط كان عادة الرجل مين كيبغي يسافر <u>و</u> <u>بحكم</u> أن المرأة ممنوع عليها تفوت الباب ديال الدار ديك الوقت، <b>فكان</b> <b>خصوو</b> قبل مايسافر <b>كيخدم</b> <b>ويحوفر</b> ويدمر باش <u>يضبر</u> على <b>ما</b> يشري من الشعير لي يكفيه <u>باش</u> <b>يعمر</b> لمرتو <u>ديك</u> <b>المطمورة</b> <u>بالقدر</u> <u>لي</u> <u>يوفر</u> ليهم <b>الإكتفاء</b> الغدائي، و <u>يضمن</u> أنهم <b>غادي</b> <u>يبقاو</u> حيين <b>على</b> <b>ما</b> يرجع،و من هنا تعطات <b>للخبز</b> ديك <b>القداسة</b> وحظى بهاد المكانة الفريدة <b>عكس</b> باقي المواد <b>الغذائية</b> <b>لخرا،</b> <b>لي</b> كيكون المصير ديال غالبا طارو <i>دالزبل</i> ، ويني بالنسبة ليا را كلشي بحال بحال <i>دابا</i> <u>بإعتبار</u> <u>انه</u> خصنا <u>نتخلصو</u> <u>من</u> <u>ديك</u> الحمولة التاريخية ديال الجوع لي <i>بقات</i> تابعنا ، <i>ومانبقاوش</i> <u>نقدسو</u> <i>الخبز</i> <b>كيفما</b> كانو جدودنا كيديرو <b>زمان</b> <b>حيت</b> <i>كان</i> عملة نادااارة ، <u>دابا</u> <u>المغاربة</u> <u>الحمد</u> لله ولاو كياكلو <b>كلشي</b> بالخبز، إلا <u>الخبز</u> <u>،أتاي</u> مع <b>الخبز،</b> <u>الدلاح</u> <u>بالخبز،دانون</u> <u>،لبنان،</u> <i>الزبد</i> <b>والعسل</b> والكوفيتير بالخبز، لمونادا بالخبز، إلخ إلخ..</p>
  <h4>يعني في <b>المغرب</b> وكلشي ولينا كناكلوه <i>بالخبز</i> ومع الخبز وفي الخبز ....حيث فارينا موجووودة ولله الحمد <u>دابا</u> ..غي خشي فوجهك، ولوح لطارو ديال زبل</h4>